CELEX: 62019TN0031
Language: lv
Date: 2019-01-15 00:00:00
Title: Lieta T-31/19: Prasība, kas celta 2019. gada 15. janvārī – AF/FRA

18.3.2019   
            
            
               LV
            
            
               Eiropas Savienības Oficiālais Vēstnesis
            
            
               C 103/50
            
         
      Prasība, kas celta 2019. gada 15. janvārī – AF/FRA
      
      (Lieta T-31/19)
      (2019/C 103/65)
      Tiesvedības valoda – angļu
      
         Lietas dalībnieki
      
      
         Prasītājs: AF (pārstāvji: L. Levi un N. Flandin, advokāti)
      
         Atbildētāja: Eiropas Savienības Pamattiesību aģentūra (FRA)
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt atbildētājas 2018. gada 9. maija lēmumu, ar ko izveido sarakstu ar atbilstīgiem pagaidu darbiniekiem, kas ierosināti 2017. gada pārklasificēšanai, kurā netika iekļauts prasītāja vārds;
               
            
                  —
               
               
                  vajadzības gadījumā atcelt arī FRA lēmumu, ko prasītājs saņēma 2018. gada 5. oktobrī un ar kuru ir noraidīta prasītāja sūdzība par minēto FRA lēmumu;
               
            
                  —
               
               
                  piespriest atlīdzināt prasītājam nodarīto materiālo kaitējumu;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatošanai prasītājs izvirza trīs pamatus.
      
                  1.
               
               
                  Ar pirmo pamatu tiek apgalvots, ka ir pārkāpts Eiropas Savienības pārējo darbinieku nodarbināšanas kārtības (turpmāk tekstā – “PDNK”) 54. pants, kā arī Civildienesta noteikumu XIII pielikuma 30. pants un FRA valdes lēmuma Nr. 2016/01, ar ko paredz PDNK 54. panta vispārējus īstenošanas noteikumus, 3. pants.
               
            
                  2.
               
               
                  Ar otro pamatu tiek apgalvots, ka ir pārkāptas tiesības uz labu pārvaldību, kas ir paredzētas Eiropas Savienības Pamattiesību hartas 41. pantā.
               
            
                  3.
               
               
                  Ar trešo pamatu tiek apgalvots, ka ir pārkāpts tiesiskās drošības un tiesiskās paļāvības princips.